อยากทราบว่าการที่โดนแมลงก้นกระดกกัดสามารถเป็นเริมได้ด้วยหรอครับ คือพอดีโดนแมลงก้นกระดกกัดซึ่งรอยแผลเอาไปเทียบรูปตามแหล่งอ้างอิงจะมีลักษณะรอยยาวบริเวณแขนนะครับ แต่พอไปหาเภสัช เภสัชบอกว่าภูมิคุ้มกันต่ำพอโดนแมลงก้นกระดกกัดเลยทำให้เป็นเริม เภสัชเลยให้ยารักษาเริมมา พอทาได้สักพักมันเริ่มมีอาการดีขึ้น ผมจึงสงสัยว่า ข้อ 1 เราสามารถเป็นเริมจากกรณีอื่นนอกจากการติดเชื้อไวรัสทางเพศสัมพันธ์หรือการแตะสารคัดหลั่งได้ไหมครับ ข้อ 2 ถ้าเป็นตุ่มจากการที่แมลงก้นกระดกกัด ถ้าใช้ยาเริมรักษามันจะเกี่ยวข้องกันไหมครับ หรือปกติต่อให้ไม่ทามันก็สามารถหายเองได้ทาดูแลบริเวณแผลดีๆ ขอบคุณมากครับ
สวัสดีครับ 1.เริมเป็นโรคที่เกิดจากเชื้อไวรัส ชื่อ Herpes Simplex virus ติดต่อโดยการสัมผัส นอกจากการมี พสพ แล้วยังติดต่อกันได้ทางน้ำลาย การสัมผัสเชื้อเข้าสู่ ปาก ตา ผื่น แผลอักเสบ จะผ่านผิวหนังหรือเยื่อบุผิวไปสู่อีกคน โดยฝังตัวอยู่กับปมเส้นประสาทและลุกลามไปตามเส้นประสาท2.อาการที่แมลงก้นกระดกกัด จะมีเม็ดใสๆ จะใหญ่กว่า และมีเป็นทางยาวตามรอยของพิษสารเคมีที่มันปล่อยออกมา จากภายนอกจะไม่คล้ายกับเริม ซึ่งมักจะเป็นเม็ดเล็ก เกาะเป็นกลุ่ม มีเป็นทางเส้นประสาท โรคนี้ต้องการยาพวกแก้แพ้ พวก Steroid ทั้งทานและทา ถ้าเป็นมาก ยาแก้ปวด เพราะปวดแสบร้อนกว่า พวกเริมมาก และไม่คัน แต่เริมจะคันมากกว่า จะหายได้เองตามพิษที่ทุเลาลงถ้าไม่มีโรคแทรกซ้อนจากแบคทีเรีย เช่นเดียวกับ เริม ก็หายได้เอง ครับกรุณาอ่านเพิ่มเติมเรื่องเริมได้ที่นี่